

ที่ ปชส. 005/2566 ฝ่ายบริหารการตลาดและประชาสัมพันธ์

30 มกราคม 2566

***“Toyota Hilux Revo D ท้าสถิติจ้าวสลาลอม”***

**นัดชิงชนะเลิศ สุดเร้าใจด้วยสมรรถนะเหนือชั้นของ Hilux REVO D**

==================================================================================================================================================

*นายชนินทร์ ชุมภู* รักษาการผู้อำนวยการ ฝ่ายการตลาดรถเพื่อการพาณิชย์ *บริษัท โตโยต้า มอเตอร์ ประเทศไทย จำกัด* มอบรางวัลการแข่งขัน *“Toyota Hilux Revo D ท้าสถิติจ้าวสลาลอม”* นัดชิงชนะเลิศ รวบรวมผู้ชนะการแข่งขันรอบคัดเลือกจากผู้แทนจำหน่ายทั่วประเทศ และผู้ชนะการแข่งขันรายเดือน ณ *TOYOYA ALIVE Driving Park* ตลอดปีที่ผ่านมา จำนวนทั้งสิ้นกว่า 50 คน ร่วมพิสูจน์สมรรถนะอันยอดเยี่ยมของรถกระบะยอดนิยมของคนไทย *Hilux REVO D Z-Edition* ที่ตอบสนองเร้าใจด้วยพลังของเครื่องยนต์ *GD Super Power* และช่วงล่าง *GR Sport* เกาะถนนหนึบ แม่นยำในการควบคุมพวงมาลัย ชิงเงินรางวัลการแข่งขันรวมทั้งสิ้น 170,000 บาท พร้อมถ้วยรางวัล ทำการแข่งขันเมื่อวันที่ 28 มกราคม ที่ผ่านมา ณ *TOYOTA ALIVE Driving Park บางนา* ท่ามกลางกองเชียร์ และสื่อมวลชนร่วมชมการแข่งขันคับคั่ง

**ผลการแข่งขัน**

* *ชนะเลิศ คุณยอดยศ ใจเกษม สถิติ 37.031 วินาที\* รับเงินรางวัล 100,000 บาท*
* *รองชนะเลิศ อันดับ 1 คุณโชคชัย จารุนงคราญ สถิติ 42.314 วินาที\* รับเงินรางวัล 50,000 บาท*
* *รองชนะเลิศ อันดับ 2 คุณกฤษดา สุวัฒนกร สถิติ 40.033 วินาที\* รับเงินรางวัล 20,000 บาท*

*\*หมายเหตุ: เวลาสถิติคือเวลาที่ดีที่สุดในรอบการแข่งขันแบบ Battle รอบสุดท้าย*

**สร้างการรับรู้ใหม่ด้วยกลยุทธ์การสื่อสาร**

***ภายใต้แบรนด์ “Hilux REVO D”***

**Hilux REVO-D 4 ประตู Z-Edition (Lo-Floor) *ตอบโจทย์การใช้งานของกลุ่มลูกค้าวัยรุ่น และคนทำงานกลุ่มอุตสาหกรรม ซึ่งเน้นการใช้รถในชีวิตประจำวัน*** *เช่น การเดินทาง มาทำงาน และการใช้ชีวิตสันทนาการหลังเลิกงาน เพื่อเพิ่มความสนุกสนาน เกาะถนนหนึบ นุ่มนวล และความสบายในการขับขี่มากยิ่งขึ้น จึงได้เพิ่มชุดช่วงล่างใหม่ที่เกิดขึ้นจากปรัชญาการพัฒนารถแข่งระดับโลก Gazoo Racing นั่นคือ “GR-Sport” ที่ลดความสูงของช่วงล่างลง 23 มิลลิเมตร พร้อมปรับขนาดล้ออัลลอยด์จากเดิม 16 เป็น 17 นิ้ว และเพิ่มความนุ่มนวล เกาะถนน ด้วยการใช้ยาง Radial สมรรถนะสูงขนาด 215/55R17 ทำให้สามารถควบคุมพวงมาลัยได้ดั่งใจ และสนุกสนานในการขับขี่มากยิ่งขึ้น*

**Hilux REVO-D 4 ประตู ยกสูง (High floor) *ปรับรูปลักษณ์ภายนอกให้โดดเด่นยิ่งขึ้นด้วย “Trapizoidal Face Design”*** *และเพิ่มไฟหน้า LED ในรุ่น Entry รวมทั้งเพิ่มอุปกรณ์ความปลอดภัยให้เป็นมาตรฐาน เพื่อตอบโจทย์ลูกค้าที่ใช้งานในชีวิตประจำวัน และการพักผ่อนช่วงวันหยุด รวมทั้งกลุ่มผู้รับเหมาก่อสร้าง กลุ่มผู้หญิง หรือเจ้าของกิจการรุ่นใหม่ ซึ่งตอบรับการออกแบบที่เพิ่มความเท่ห์ ผสมผสานความนุ่นนวลในการขับขี่ และประหยัดน้ำมันเป็นเยี่ยม*

**Hilux REVO-D 4 ประตู ใหม่ *เพิ่มฟังก์ชันความปลอดภัยครบครัน***

*- ระบบควบคุมการทรงตัว VSC*

*- ระบบเสริมแรงเบรค BA*

*- ระบบป้องกันล้อหมุนฟรี TRC*

*- ระบบควบคุมการส่ายของส่วนพ่วงท้าย TSC*

*- ระบบช่วยออกตัวบนทางลาดชัน HAC*

***“โตโยต้า ร่วมขับเคลื่อนอนาคต”***